יורי מורוז

יורי לאונטיוביץ' מורוז (באוקראינית: Юрій Леонтійович Мороз; נולד ב-8 בספטמבר 1970) הוא כדורגלן עבר אוקראיני ששיחק בעמדת המגן בקבוצות שונות באוקראינה ובישראל.

קריירה
מורוז, יליד סמילה, גדל במחלקת הנוער של מועדון הכדורגל צסק"א קייב. בשנת 1987, בגיל 17, עבר לקבוצת הצמרת הסובייטית דאז דינמו קייב. לאחר 5 שנים בדינמו קייב עזב מורוז את אוקראינה והגיע לישראל, בה שיחק במשך 3 עונות בקבוצות: הפועל כפר סבא, בני יהודה ומכבי יפו.

בשנת 1996 עזב מורוז את ישראל ועבר לשחק ברוסיה. הוא שיחק במשך 4 שנים בקבוצות מליגת המשנה הרוסית. בשנת 2001 שב לאוקראינה. בשנת 2003 פרש ממשחק פעיל.

נבחרות
מורוז שיחק בשורות נבחרת הנערים של ברית המועצות ואף זכה איתה באליפות העולם בשנת 1987. בהמשך שיחק בנבחרת הנוער ובנבחרת הצעירה של ברית המועצות. עם התפרקות ברית המועצות וכינון אוקראינה העצמאית הצטרף יורי מורוז אל הנבחרת הבוגרת של אוקראינה. הוא שותף במשחק אחד בלבד במדי הנבחרת - משחק ידיות מול נבחרת ארצות הברית בשנת 1992.

קריירת אימון
בסיום המשחק הפעיל פנה מורוז לקריירת אימון. מאז שנת 2004 הוא מאמן קבוצות נערים ונוער שונות. כיום (2018) מאמן יורי מורוז את קבוצת הנוער של דינמו קייב.

תארים
 מקום ראשון באליפות העולם לנערים: 1987
 אליפות אוקראינה : 1993
 הגביע האוקראיני: 1993
 אליפות ברית המועצות: 1990
 הגביע הסובייטי: 1990

קישורים חיצוניים

מגני כדורגל סובייטים
כדורגלנים סובייטים
מגני כדורגל אוקראינים
כדורגלנים אוקראינים
כדורגלני נבחרת אוקראינה
כדורגלני דינמו קייב
כדורגלני צסק"א קייב
כדורגלני הפועל כפר סבא
כדורגלני בני יהודה תל אביב
כדורגלני מכבי יפו
כדורגלני אלניה ולדיקווקז
כדורגלני וורסקלה פולטבה
כדורגלני הוברלה אוז'הורוד
כדורגלנים זרים בישראל
מאמני כדורגל אוקראינים
סובייטים שנולדו ב-1970